
	[bookmark: nev]TÓTH BERNADETT
bernadett.toth3@stud.uni-corvinus.hu
Vezetés és szervezés
MSc, 1. félév
Budapesti Corvinus Egyetem
Gazdálkodástudományi TDK
	
[bookmark: _GoBack]






Témavezető:
	Havran Zsolt
egyetemi docens, BCE GTK




A társadalmi vállalkozások értékteremtése a szabadidősportban a Suhanj! Fitness esetében

Kulcsszavak: sportgazdaság; társadalmi vállalkozások; SUHANJ!; szabadidősport; társadalmi innováció
A sport társadalmi beágyazottsága révén a társadalom szélesebb csoportjaira is hatást gyakorol. A társadalmi vállalkozások a nyereség elérése mellett egy társadalmi problémára igyekeznek megoldást nyújtani ezzel elősegítve a társadalom fenntartható fejlődését. A sport társadalmi beágyazottsága és a társadalmi vállalkozások célja megfelelő közeget biztosít a sportfókuszú társadalmi vállalkozások megvalósítására. A dolgozat ismerteti a társadalmi vállalkozások meghatározásait, valamint a sport, a társadalmi vállalkozások és a társadalmi innovációk kapcsolatát. Nemzetközi jó gyakorlatok és a szabadidősport piacai alapján kerül elemzésre a SUHANJ! Alapítvány és Fitness, mint sportfókuszú társadalmi vállalkozás. Szakértői interjúk és résztvevő megfigyelés segítségével egy esettanulmányon keresztül kerülnek bemutatásra a kutatás eredményei. A kutatás megerősítette, hogy a társadalmi vállalkozások esetében meghatározó a vállalkozó személye, a folyamatos fejlődés. Továbbá a SUHANJ! Alapítvány és Fitness elősegíti és támogatja a fogyatékossággal élő személyek társadalmi beilleszkedését a szabadidősport piacain és a szabadidősport-rendezvényeken keresztül. A kutatás eredményei a településfejlesztésben, a szociálpolitikában, valamint a sportpolitikában is hasznosak lehetnek, a szervezetfejlesztés mellett.



